<classify> MwandishiWetu, Dar es Salaam Serikali ya Tanzania na Kampuni ya Barrick Corporation, zimeingia ubia na kuunda kampuni moja ya pamoja inayojulikana Twiga Minerals Company Ltd. Kampuni hiyo ambayo imeandikishwa na kusajiliwa hapa nchini Makao Makuu yake yatakuwa jijini Mwanza itasimamia migodi ya Bulyankulu, Buzwagi na North Mara, lakini pia katika kila mgodi serikali ina asimilia 16 na Barick asilimia 84. Akitangaza hatua hiyo kwa umma mbele yawaandishi wa waandishi wa habari jijini Dar es Salaam leo Jumapili Oktoba 20, Waziriwa Mambo ya Nje na Ushirikiano wa Afrika Mashariki, Profesa Palamagamba Kabudiamesema katika kampuni hiyo, Barick ina asilimia 84 na serikali asilimia 16. Kampuni hii imeundwa baada ya Kampuni ya Acaciaambayo Barrick Gold alikuwa na asilimia 63.9 na nyingine zilikuwa kwa wanahisawadogo na kampuni ya Barrick kununua hisa zote ikawa na hisa 100 na baadayekuifuta Kampuni ya Acacia ambayo ilikuwa na Makao Makuu London. Kwa hiyo sasa Acaciaimekufa haipo na badala yake imekuja Kampuni ya Twiga, amesema Profesa Kabudi. Akizungumzia mchakato wa kuanzisha kampuni hiyo,Profesa Kabudi amesema Machi 2017, Rais Dk. John Magufuli aliwatangaziawananchi na dunia kwamba serikali ina mgogoro na Acacia iliyokuwa inaendeshamigodi ya Buzwagi na North Mara kwa vitendo vilivyokuwa vinaifanya ipotezemapato akaunda tume mbili. Baada ya hapo tukawa katika mgogoro mkubwa nandipo Mwenyekiti wa Barrick alipoamua kuja nchini wakakubaliana na rais na kuanzamazungumzo. Tulianza mazungumzo na Timu ya Barrick ambapoyalikamilika Oktoba mwaka 2017 kwa kutia saini kati ya Serikali na Kampuni yaBarrick kwamba sasa tumekubaliana moja; kuchangia faida za kiuchumi 5050,kuunda kampuni mpya, kuhakikisha tunabadilisha mtindo wote wa uendeshaji wamigodi hiyo, kufunga ofisi ya London, kufunga ofisi ya fedha iliyokuwa Johannesburgna mambo yote kufanyika hapa nchini kuendana na mfumo wa mabadilikotuliyoyafanya, amesema.  <topic>: kitaifa 